Diari Oficial de la Generalitat Valenciana


Sumari del DOGV 3434, del 15-02-1999 (1999/1166)

RESOLUCIÓ d'11 de febrer de 1999, del secretari general de la Conselleria de Sanitat, per la qual es publiquen diferents acords sobre la borsa de treball d'institucions sanitàries, desplegant l'Acord de 13 de març de 1997.
------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/res/1999/02/11/(1)/dof/vci/html**

### Dades del document

Número de DOGV
:   3434

Data del DOGV
:   15-02-1999

Secció del DOGV
:   I. DISPOSICIONS GENERALS

Número del document
:   1999/1166


Data del document
:   11-02-1999

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * Conselleria Sanitat
    * treball temporal
    * personal de serveis
    * legislació
    * professió sanitària
    * professió de la informàtica
    * professió administrativa

RESOLUCIÓ d'11 de febrer de 1999, del secretari general de la Conselleria de Sanitat, per la qual es publiquen diferents acords sobre la borsa de treball d'institucions sanitàries, desplegant l'Acord de 13 de març de 1997. [1999/M1166]
  
La Comissió Central de Seguiment de la Borsa de Treball té, entre altres funcions, la de desplegar, aclarir o modificar els acords sobre nomenaments i contractacions temporals en institucions sanitàries dependents de la Conselleria de Sanitat. En les reunions de 27 de novembre i 22 de desembre de 1997, i de 27 de gener, 23 de març i 23 de setembre de 1998, la comissió adoptà diferents acords que és necessari publicar per a coneixement general.
  
Segons el que s'ha acordat, i conformement amb les competències que m'atribueix el Decret 33/1997, de 26 de febrer, del Consell de la Generalitat Valenciana, que aprova el Reglament Orgànic i Funcional de la Conselleria de Sanitat, resolc:
  
Publicar en un annex els acords i criteris d'interpretació i desplegament de l'Acord de 13 de març de 1997 que ha sigut aprovats per la Comissió Central de Seguiment, segons el que estableix el punt 7.3 del propi acord.
  
València, 11 de febrer de 1999.- El secretari general de la Conselleria de Sanitat: Roberto Roig Oltra.
  
ANNEX
  
Acords i criteris
  
1. Queden exclosos de la borsa, per ser personal sanitari dels centres de salut pública, els veterinaris, d'acord amb el que estableix el punt 1.2.c de l'acord.
  
2. Cal afegir en el punt 3.2.2b, entre les places a què poden accedir els farmacèutics, la de bioquímica clínica.
  
3. Segons que estableixen els punts 3.2.4 i 3.5, la titulació específica per al personal no sanitari en cap cas serà diferent de l'exigida oficialment en les diferents ofertes públiques d'ocupació per a la seua categoria.
  
4. En relació amb el punt 4 referent a la inscripció en la borsa de treball, s'acorda no interrompre el termini de presentació d'instàncies després del 28 de novembre de 1997, amb independència de l'efectivitat de la documentació que es presente, que serà la de tres mesos després del primer llistat definitiu de la borsa.
  
5. En el segon paràgraf del punt 4.3, s'elimina el fragment que fa:
  
«No obstant això, l'administració, d'ofici i en aplicació dels punts 10.2 i 10.3 del barem, pel seu caràcter excloent, incorporarà els serveis prestats a través de la borsa».
  
6. El segon paràgraf del punt 8.4 queda redactat així:
  
«Els sol·licitants podran excloure's de la borsa, d'una o més categories, durant un període mínim d'un mes, a petició pròpia presentada amb 15 dies d'anticipació.»
  
El sol·licitant que comence a treballar en una empresa aliena a la Conselleria de Sanitat haurà d'excloure's de la llista a petició pròpia, fent ús del paràgraf segon del punt 8.4 de l'acord.
  
7. En relació amb els punt 8.4 i 8.6, no es penalitzarà el sol·licitant que rebutge un nomenament o contracte a temps parcial, o que hi renuncie, si el nombre d'hores és igual o inferior a la meitat de la jornada establida.
  
Les sancions afectaran la respectiva categoria professional, i no tota la borsa.
  
8. En la baremació per a la categoria professional de metge general, s'atorgaran 7,5 punts per l'apartat 10.1 del barem als sol·licitants que acrediten el MIR de Medicina Familiar i Comunitària.
  
Cal afegir en el punt 10.1, entre els períodes de formació que es valoren, els de Radiofísica Hospitalària i d'Infermeria Obstètrica i Ginecològica (Llevadora).
  
9. Es puntuaran, en els apartats 10.2 i 10.3, els serveis prestats en l'Hospital de la Ribera, d'Alzira, perquè es tracta d'una institució sanitària pública.
  
10. En el punt 10.3 del barem queda eliminada l'expressió:
  
«Aquest punt és excloent amb el número 10.2.»
  
11. Segons el punt 10.4 del barem, es puntuaran, dels serveis en centres concertats, sols els prestats des de l'1 de gener de 1988, data de la transferència a la Comunitat Valenciana de l'Insalud.
  
12. Els serveis prestats en els estats membres de la Unió Europea seran valorats, sempre que tinguen les exigències del barem i s'acrediten suficientment.
  
13. En el supòsit que diferents mèrits coincidisquen en el temps, es valorarà el més beneficiós per al sol·licitant.
  
14. No es baremaran els serveis prestats en residències de la tercera edat i altres centres municipals, perquè no tenen la consideració d'institucions sanitàries. Tampoc seran baremats els serveis prestats en les unitats de conductes addictives de la Conselleria de Benestar Social.


Còpia Permalink ELI